Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP ühiskomitee töökorra muutmisega (Horvaatia ELiga ühinemine) /* COM/2015/018 final - 2015/0011 (NLE) */





SELETUSKIRI 1. ETTEPANEKU TAUST Nõukogu otsuse eelnõule lisatud EMP ühiskomitee otsuse eelnõu eesmärk on muuta EMP ühiskomitee töökorda, et selles kajastuks 11. aprillil 2014. aastal Brüsselis allakirjutatud Horvaatia Vabariigi Euroopa Majanduspiirkonnas osalemise leping (edaspidi „EMP 2014. aasta laienemisleping”). EMP 2014. aasta laienemislepingut on sellele allakirjutanute suhtes ajutiselt kohaldatud alates 12. aprillist 2014. EMP 2014. aasta laienemislepinguga muudetakse EMP lepingu artikli 129 lõiget 1, et lisada horvaadi keel EMP lepingu keelte loetellu. Seega tuleks EMP ühiskomitee töökorda, mis võeti vastu EMP ühiskomitee 8. veebruari 1994. aasta otsusega nr 1/94 ja mida on muudetud EMP ühiskomitee 8. veebruari 2005. aasta otsusega nr 24/2005,[1] vastavalt muuta. EMP ühiskomitee otsust kohaldatakse ajutiselt kuni EMP 2014. aasta laienemislepingu jõustumiseni. 3. ETTEPANEKU ÕIGUSLIK KÜLG Nõukogu määruse (EÜ) nr 2894/94 (EMP lepingu rakendamise korra kohta) artikli 1 lõike 3 punkti b esimeses taandes on sätestatud, et EMP ühiskomitee otsuseid käsitleva liidu seisukoha vastuvõtmisel (välja arvatud otsused, millega laiendatakse liidu õigusakte EMP-le) teeb nõukogu komisjoni ettepaneku alusel otsuse lihthäälteenamusega, kui otsus käsitleb ühiskomitee töökorda või menetlusküsimusi. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel. 2015/0011 (NLE) Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP ühiskomitee töökorra muutmisega (Horvaatia ELiga ühinemine) EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[2] eriti selle artikli 1 lõike 3 punkti b esimest taanet, võttes arvesse Euroopa Komisjoni ettepanekut ning arvestades järgmist: (1) 11. aprillil 2014. aastal Brüsselis allakirjutatud Horvaatia Vabariigi Euroopa Majanduspiirkonnas osalemise lepinguga[3] (edaspidi „EMP 2014. aasta laienemisleping”) muudetakse EMP lepingu artikli 129 lõiget 1, et lisada horvaadi keel EMP lepingu keelte loetellu. (2) Seega tuleks EMP ühiskomitee töökorda, mis võeti vastu EMP ühiskomitee 8. veebruari 1994. aasta otsusega nr 1/94[4] ja mida on muudetud EMP 8. veebruari 2005. aasta ühiskomitee otsusega nr 24/2005,[5] vastavalt muuta. (3) EMP 2014. aasta laienemislepingut on sellele allakirjutanute suhtes ajutiselt kohaldatud alates 12. aprillist 2014 ning seega tuleks EMP ühiskomitee otsust kohaldada ajutiselt kuni EMP 2014. aasta laienemislepingu jõustumiseni. (4) EMP ühiskomitees võetav liidu seisukoht peaks seepärast tuginema lisatud otsuse eelnõule, ON VASTU VÕTNUD KÄESOLEVA OTSUSE: Artikkel 1 Euroopa Liidu nimel EMP ühiskomitees võetav seisukoht EMP ühiskomitee töökorra muutmise ettepaneku suhtes põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja [1] ELT L 161, 23.6.2005, lk 54. [2] EÜT L 305, 30.11.1994, lk 6. [3] ELT L … [4] EÜT L 85, 30.3.1994, lk 60. [5] ELT L 161, 23.6.2005, lk 54. LISA EMP ÜHISKOMITEE OTSUS nr .../2014, millega muudetakse EMP ühiskomitee töökorda EMP ÜHISKOMITEE, võttes arvesse Euroopa Majanduspiirkonna lepingut (edaspidi „EMP leping”), eriti selle artikli 92 lõiget 3, ning arvestades järgmist: (1) Vastavalt 25. juulil 2007. aastal Brüsselis allakirjutatud lepingule Bulgaaria Vabariigi ja Rumeenia osalemise kohta Euroopa Majanduspiirkonnas[1] muudeti EMP lepingu artikli 129 lõiget 1, et lisada bulgaaria ja rumeenia keel EMP lepingu keelte loetellu. (2) Vastavalt 11. aprillil 2014. aastal Brüsselis allakirjutatud lepingule Horvaatia Vabariigi osalemise kohta Euroopa Majanduspiirkonnas (edaspidi „EMP 2014. aasta laienemisleping”)[2] muudetakse EMP lepingu artikli 129 lõiget 1, et lisada horvaadi keel EMP lepingu keelte loetellu. (3) Seega tuleks EMP ühiskomitee töökorda, mis võeti vastu EMP ühiskomitee 8. veebruari 1994. aasta otsusega nr 1/94[3] ja mida on muudetud EMP ühiskomitee 8. veebruari 2005. aasta otsusega nr 24/2005[4] vastavalt muuta. (4) EMP 2014. aasta laienemislepingut on sellele allakirjutanute suhtes ajutiselt kohaldatud alates 12. aprillist 2014 ning seega kohaldatakse käesolevat otsust ajutiselt kuni EMP 2014. aasta laienemislepingu jõustumiseni, ON VASTU VÕTNUD KÄESOLEVA OTSUSE: Artikkel 1 EMP ühiskomitee otsust nr 1/94 muudetakse järgmiselt. 1. Artikli 6 lõige 2 asendatakse järgmisega: „Vastavalt artikli 102 lõikele 1 lepingu lisadesse integreeritavate Euroopa Ühenduse õigusaktide tekstid on Euroopa Liidu Teatajas avaldatud kujul võrdselt autentsed bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles. Need õigusaktid koostatakse islandi ja norra keeles ning EMP ühiskomitee kinnitab need koos lõikes 1 nimetatud asjaomaste otsustega.” 2. Artikli 11 lõige 1 asendatakse järgmisega: „EMP ühiskomitee otsused, millega muudetakse lepingu lisasid või protokolle, avaldatakse bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles Euroopa Liidu Teataja EMP osas ning islandi ja norra keeles Euroopa Liidu Teataja EMP kaasandes.” Artikkel 2 Käesolev otsus jõustub […] või EMP 2014. aasta laienemislepingu jõustumise päeval, olenevalt sellest, kumb kuupäev on hilisem. Seda kohaldatakse ajutiselt alates 12. aprillist 2014. Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […] EMP ühiskomitee nimel eesistuja […] EMP ühiskomitee sekretärid […] [1] ELT L 221, 25.8.2007, lk 15. [2] ELT L … [3] EÜT L 85, 30.3.1994, lk 60. [4] ELT L 161, 23.6.2005, lk 54.